

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VĮ TURTO BANKO GENERALINIO DIREKTORIAUS 2019 M. KOVO 19 D. ĮSAKYMO NR. P12-12 „DĖL VALSTYBĖS TURTO PERDAVIMO

# PAGAL PANAUDOS SUTARTĮ“ PAKEITIMO

2019 m. gegužės 9 d. Nr. P12- 26

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“ bei atsižvelgdamas į Lietuvos Respublikos žemės ūkio ministerijos 2019 m. gegužės 3 d. prašymą Nr. 2D-1446(18.2E),

 p a k e i č i u 2019 m. kovo 19 d. įsakymą Nr. P12-12 „Dėl valstybės turto perdavimo pagal panaudos sutartį“ ir jį išdėstau taip:

„p e r d u o d u Lietuvos Respublikos žemės ūkio ministerijai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį iki 2021 m. gruodžio 31 d. laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą:

 administracines patalpas, esančias **Kaune, I. Kanto g. 23 - 4** (pastato, kuriame yra patalpos, unikalus numeris – 1980-0001-1022, pastato pažymėjimas plane – 2B3p, patalpų unikalus numeris – 1980-0001-1022:0001, perduodamų patalpų indeksai – nuo 3-301 iki 3-332, bendras patalpų plotas – 628,94 kv. metro, su dalimi bendro naudojimo patalpų, kurių indeksai – 107 (1001/3000 nuo 68,52 kv. metro), 123 (251/750 nuo 3,52 kv. metro), 129 (1001/3000 nuo 8,60 kv. metro), 213 (1/1000 nuo 33,6 kv. metro), 214 (1/500 nuo 4,29 kv. metro), 217 (1003/3000 nuo 26,98 kv. metro), bendro naudojimo patalpų dalies plotas – 35,97 kv. metro, visų perduodamų patalpų bendras plotas – 664,91 kv. metro).“

Generalinis direktorius Mindaugas Sinkevičius

Parengė

Eglė Ambrazevičienė

2019-05-06